Joker Dijangka Lepasi Angka $900 Juta Dolar, Nasib Terminator Agak Suram
Joker yang baru sahaja mengatasi Deadpool 2 untuk menjadi filem ‘r-rated’ yang mendapat kutipan tertinggi, dijangka akan terus mencipta rekod baru dengan menjadi filem ‘r-rated’ pertama melepasi kutipan $900 juta dolar Filem arahan Todd Philips itu telah menambah $3.84 juta pada Jumaat yang lalu, menjadikan jumlah kutipan keseluruhan domestik AS mencecah $287.53 juta, dan kutipan keseluruhan sebanyak $888 juta dolar. Joker kini hanya memerlukan sekurang-kurangnya $13 juta dolar lagi untuk mencipta satu lagi rekod. Sementara itu, filem terbitan Paramount Pictures, Terminator: Dark Fate mengalami nasib yang seperti tajuknya apabila hanya mampu meraih $10.6 juta pada minggu pertama tayangannya di Amerika Syarikat. Manakala di pasaran antarabangsa, filem tersebut hanya mengutip $12.6 juta menjadikan jumlah keseluruhan hanya $23.2 juta dolar sahaja. Dengan kutipan minggu pertama yang kurang memberangsangkan, Terminator: Dark Fate mengalami kesukaran mendapatkan kembali modal pembikinan yang mencecah diantara $185 juta dan $196 juta dolar, serta berpotensi menjadi antara filem yang gagal dari segi komersial untuk tahun ini. *Joker dan Terminator: Dark Fate kini sedang ditayangkan dipawagam-pawagam tempatan.